Kommissionens forordning (EF) nr. 366/2004

af 27. februar 2004

om ændring af forordning (EF) nr. 2259/2003 for så vidt angår den disponible mængde, som der kan indgives ansøgninger om importlicenser for visse svinekødsprodukter fori perioden fra den 1. april til den 30. april 2004

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød(1),

under henvisning til Rådets afgørelse 2003/18/EF af 19. december 2002 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(2).

under henvisning til Rådets afgørelse 2003/286/EF af 8. april 2003 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Bulgarien på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(3).

under henvisning til Kommissionens forordning (EF) nr. 1898/97 af 29. september 1997 om gennemførelsesbestemmelser for anvendelse i svinekødssektoren af den ordning, der er fastsat inden for rammerne af Europaaftalerne med Bulgarien, Tjekkiet, Slovakiet, Rumænien, Polen og Ungarn(4), særlig artikel 4, stk. 4, og

ud fra følgende betragtninger:

(1) Ved Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af EU den 1. maj 2004 skal disse lande have adgang til toldkontingenterne for svinekød i forbindelse med den ordning, der er fastsat i afgørelse 2003/18/EF og 2003/286/EF på lige fod med de nuværende medlemsstater. Der skal således gives disse medlemsstaters erhvervsdrivende mulighed for fuldt ud at deltage i disse kontingenter fra disse landes tiltrædelse.

(2) For ikke at skabe markedsforvridninger før og efter den 1. maj 2004 blev trancherne for produkter med oprindelse i Bulgarien og Rumænien for 2004 ændret ved Kommissionens forordning (EF) nr. 333/2004 af 26. februar 2004(5) med hensyn til deres tidsplan og justeret med hensyn til mængdernes fordeling. Kommissionens forordning (EF) nr. 2259/2003 af 22. december 2003 om fastsættelse af, i hvilket omfang der kan accepteres ansøgninger, der blev indgivet i december 2003 om importlicenser for visse svinekødsprodukter i forbindelse med den ordning, der er fastsat i de aftaler, som Fællesskabet har indgået med Republikken Polen, Republikken Ungarn, Den Tjekkiske Republik, Den Slovakiske Republik, Republikken Bulgarien og Rumænien(6), bør ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 2259/2003 foretages følgende ændringer:

a) Artikel 1, stk. 2, affattes således:

"2. For perioden fra 1. april til 30. april 2004 kan der indgives ansøgninger om importlicenser for produkter med oprindelse i Bulgarien og Rumænien for den samlede mængde som omhandlet i bilag II efter forordning (EF) nr. 1898/97."

b) Bilag II affattes som angivet i bilaget til nærværende forordning.

Artikel 2

Denne forordning træder i kraft den 1. marts 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. februar 2004.

På Kommissionens vegne

J. M. Silva Rodríguez

Generaldirektør for landbrug

(1) EFT L 282 af 1.11.1975, s. 1. Senest ændret ved forordning (EF) nr. 1365/2000 (EFT L 156 af 29.6.2000, s. 5).

(2) EFT L 8 af 14.1.2003, s. 18.

(3) EUT L 102 af 24.4.2003, s. 60.

(4) EFT L 267 af 30.9.1997, s. 58. Senest ændret ved forordning (EF) nr. 1467/2003 (EUT L 210 af 20.8.2003, s. 11).

(5) EUT L 60 af 27.2.2004, s. 12.

(6) EUT L 336 af 21.12.2003, s. 10.

BILAG

"BILAG II

>TABELPOSITION>"